recursal/SuperWikiNEXT-32B huggingface dataset:
யமுனை ஆற்றங்கரையில் குத்சியா அரண்மனை வரைபடம்
1857 இந்தியக் கிளர்ச்சியின் போது பெரிதும் பாதிப்புக்கு உள்ளான சாகி பள்ளிவாசல்
இன்றைய சாகி பள்ளிவாசல் (2012)
**குத்சியா பாக்** (*Qudsia Bagh*) என்பது இந்தியாவின் பழைய தில்லியில் அமைந்துள்ள 18 ஆம் நூற்றாண்டைச் சேர்ந்த ஒரு தோட்ட வளாகம் மற்றும் அரண்மனையாகும்.

வரலாறு
------

முகலாயப் பேரரசர் அகமது சா பகதூரின் தாயார் குத்சியாவுக்காக 1748 ஆம் ஆண்டில் குத்சியா பாக் கட்டப்பட்டது. பழைய தில்லி நகருக்கு வடக்கில் இவ்வளாகம் அமைந்துள்ளது. முன்னதாக இவ்வளாகம் ஓர் அற்புதமான அரண்மனையாகக் கருதப்பட்டது. பழுதடைவதற்கு முன்பாக இவ்வரண்மனை வாரிசு சொத்தாக இருந்தது. 1857 ஆம் ஆண்டு நடைபெற்ற இந்தியக் கிளர்ச்சி ஏற்பட்டபோது இவ்வரண்மனையில் பெரும் பகுதிகள் சேதமாக்கப்பட்டன. 

நுழைவாயில், சாகி பள்ளிவாசல் (பேரரசின்) மற்றும் தொழுவங்கள் மட்டும் இன்று அங்கு எஞ்சியிருக்கின்றன.  இந்தியத் தொல்லியல் ஆய்வகத்தின் பதிவேடுகளில் இத்தோட்டம் ஒரு பாதுகாக்கப்பட்ட நினைவிடம் என்று பதிவு செய்யப்பட்டுள்ளதாக வரலாற்றாளர் அசன் சாபர் குறிப்பிட்டுள்ளார். குத்சியா பாக் என்ற பெயரை எம்.எம் அக்கர்வால் பூங்கா என்று பெயர் மாற்றம் செய்ய தில்லி மாநகராட்சி திட்டமிட்டது. ஆனால் பலமான எதிர்ப்புகள் கிளம்பின.

மேற்கோள்கள்
-----------

1. ↑  Bakht Ahmed, Firoz (2013-01-08). "Qudsia Bagh to become Aggarwal Park!". *The Milli Gazette*.. பார்த்த நாள்: 2013-12-08.
2. ↑  Sharma, Manimugdha S (2013-03-24). "Paradise lost: How Delhi’s historic Qudsia Bagh is dying". *தி டைம்ஸ் ஆஃப் இந்தியா*. Archived from the original on 2013-12-11.. பார்த்த நாள்: 2013-12-08.
3. ↑  "The Qudsia Bagh". British Library. 2009-03-26. 2014-01-08 அன்று பார்க்கப்பட்டது.
4. ↑  Kumari, Kajal (2009-02-05). "Qudsia Bagh: A walk in the park at a heritage bagh". *இந்தியன் எக்சுபிரசு*.. பார்த்த நாள்: 2013-12-08.
5. ↑  "Khadsia Bagh Musjid, Delhi". British Library. 2009-03-26. 2014-01-08 அன்று பார்க்கப்பட்டது.
6. ↑  "Khoodsia Baug [Qudsia Bagh] Musjeed, Delhi". British Library. 2009-03-26. 2014-01-08 அன்று பார்க்கப்பட்டது.
7. ↑  Volume II, p. 295, No. 11
**புத்திசந்திரன்** (*Budhichandhiran*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், உதகமண்டலம் தொகுதியிலிருந்து, அனைத்திந்திய அண்ணா திராவிட முன்னேற்றக் கழக கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

முதலமைச்சர் ஜெயலலிதாவினால் மாற்றியமைக்கப்பட்ட மூன்றாவது அமைச்சரவையின் 5 மாத காலத்தில், நவம்பர் 2011ல் உணவு பாதுகாப்பு துறை அமைச்சர் பதவியில் இருந்து நீக்கப்பட்டார். குறிப்பிட்ட பழங்குடியினரை மட்டும் ஆதரித்ததற்காக இவர் நீக்கப்பட்டார்.

பின்னர் 2016 ஆம் ஆண்டு நடந்த சட்டமன்ற தேர்தலில், காங்கிரஸ் கட்சியைச் சேர்ந்த ஆர். கணேசன் என்பவர், இத்தொகுதியை கைப்பற்றினார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-05-02 அன்று பார்க்கப்பட்டது.
2. ↑  "Jayalalithaa sacks six Tamil Nadu ministers". *NDTV*. PTI. 4 November 2011.. பார்த்த நாள்: 2017-05-04.
3. ↑  "15th Assembly Members". Government of Tamil Nadu. 2016-12-04 அன்று மூலம் பரணிடப்பட்டது. 2017-05-02 அன்று பார்க்கப்பட்டது.
தனிப்பட்ட வலையமைப்பு (குத்தகைத் தொடர்களுடனான)
**குத்தகைத் தொடர்** (*Leased Line*) என்பது இணையத் தொடர்பைப் பெற்றுக் கொள்ளும் வழிமுறைகளுள் ஒன்றாகும். ஒரு தனிப்பட்ட வலையமைப்பினூடாக இரண்டு குறிப்பிட்ட இடங்களை இணைக்கும் மின்னணுவியற்சுற்றே குத்தகைத் தொடர் ஆகும்.

வசதியைப் பெறக் கூடிய நாடுகள்
----------------------------

இலங்கையில் சிறீலங்கா தெலிக்கொம் நிறுவனம் குத்தகைக் கொடுப்பனவு முறையின் மூலம் நொடிக்கு இரண்டு மெகாபிட்டுகள் வரையான கதியில் இணையத் தொடர்பை வாடிக்கையாளர்களுக்கு வழங்கி வருகின்றது. பிரித்தானியாவில் நொடிக்கு 34.368 மெகாபிட்டுகள் வரையான கதியில் இணையத் தொடர்பு வழங்கப்படுகின்றது. இந்தியாவில் நொடிக்கு 16 மெகாபிட்டுகள் வரையான கதியிலும் ஆங்கொங்கில் நொடிக்கு 512 கிலோபிட்டுகள் வரையான கதியிலும் குத்தகைக் கொடுப்பனவு முறை மூலம் இணைய வசதியைப் பெற்றுக் கொள்ள முடியும்.

நன்மைகள்
--------

குத்தகைத் தொடரின் மூலம் இணையத்தைப் பெற்றுக் கொள்வது பாதுகாப்பான வழிமுறையாகும். ஒரு நாளின் 24 மணித்தியாலங்களும் இணையத்தைத் தொடர்ச்சியாகப் பெற்றுக் கொள்ளக்கூடியதாகவும் தகவலை அனுப்புவதிற்சிக்கல் இன்றியும் இருத்தல் இதன் சிறப்பம்சமாகும். பயன்படுத்தப்படும் மெகாபைற்றுகளின் அளவுக்கோ அல்லது பயன்படுத்தப்படும் நேரத்தின் அளவுக்கோ பணத்தைச் செலுத்த வேண்டிய தேவை இன்றி, ஒவ்வொரு திங்களும் ஒரு குறிப்பிட்ட கட்டணத்தைச் செலுத்த வேண்டியிருப்பது அதிக நேரம் அல்லது அதிக அளவு இணையத்தைப் பயன்படுத்தும் வாடிக்கையாளர்களுக்கு நன்மையளிப்பது.

தீமைகள்
-------

குத்தகைத் தொடரின் மூலம் இணையத்தைப் பெற்றுக் கொள்வதற்கான செலவு அதிகமானது.

மேற்கோள்கள்
-----------

1. ↑  தகவல் தேடலுக்கான இணையப் பயன்பாடு
[*தொடர்பிழந்த இணைப்பு*]
2. ↑  ["சிறீலங்கா தெலிக்கொம் ஆண்டறிக்கை 2005 (ஆங்கில மொழியில்)". 2011-01-23 அன்று மூலம் பரணிடப்பட்டது. 2011-12-19 அன்று பார்க்கப்பட்டது. சிறீலங்கா தெலிக்கொம் ஆண்டறிக்கை 2005 (ஆங்கில மொழியில்)]
3. ↑  ["குத்தகைத் தொடர்கள் பற்றி (ஆங்கில மொழியில்)". 2011-12-05 அன்று மூலம் பரணிடப்பட்டது. 2011-12-19 அன்று பார்க்கப்பட்டது. குத்தகைத் தொடர்கள் பற்றி (ஆங்கில மொழியில்)]
Parties to the Convention Relating to the Status of Refugees:
  parties to only the 1951 Convention
  parties to only the 1967 protocol
  parties to both
  non-members
ஒரு நாட்டில் அரசியல் நோக்கில் துன்புறுத்தப்படும், வாழ்வுக்கு அச்சுறுத்தல் செய்யப்படும் ஒருவர் இன்னொரு நாட்டுக்குச் சென்று வாழ்வதற்கான உரிமையே **புகலிட உரிமை** (Right of Asylum or Political Asylum) ஆகும். இது உலக மனித உரிமைகள் சாற்றுரையில் உறுப்புரை 14 இலும், அகதிகளின் நிலை தொடர்பான ஐக்கிய நாடுகள் உடன்படிக்கை ஊடாகவும், ஜெனீவா உடன்படிக்கை ஊடாகவும், பல்வேறு நாடுகளின் சட்டங்களின் ஊடாகவும் நிலைநாட்டப்படும் ஒர் அடிப்படை மனித உரிமை ஆகும்.

இந்த உரிமை கடந்த சில பத்தாண்டுகளாக ஐரோப்பா, வட அமெரிக்கா, அசுத்திரேலியா, இந்தியா ஆகிய இடங்களில் மதிக்கப்பட்டு வந்தாலும், அண்மைக் காலமாக புகலிடம் கோரும் அகதிகள் எண்ணிக்கையைக் குறைக்கும் வண்ணம் இங்கு புகலிட உரிமையை மட்டுப்படுத்தும் சட்டங்கள் இயற்றப்பட்டுவருகின்றன.

மேற்கோள்கள்
-----------

1. ↑  "The Right to Seek Asylum: A Dwindling Right?". 2014-11-12 அன்று மூலம் பரணிடப்பட்டது. 2012-11-11 அன்று பார்க்கப்பட்டது.

இதனையும் காண்க
--------------

* அகதி
தோல் உறுப்புக்களின் உருப்பெருக்கத் தோற்றம். வியர்வைச் சுரப்பிகள் காட்டப்பட்டுள்ளன.
**வியர்வை** என்பது, வியர்த்தல் என்னும் தொழிற்பாட்டின் மூலம் உடலிலிருந்து தோலினூடாக வெளியேற்றப்படும் ஒரு திரவம் ஆகும். இது முக்கியமாக நீரையும், சிறிய அளவில் சோடியம் குளோரைடையும் கொண்டது. வியர்வையில் 2-மீதைல்பீனோல், 4-மீதைல்பீனோல் போன்ற வேதியியற் சேர்வைகளும் காணப்படுகின்றன. வியர்வை பாலூட்டிகளின் உடற் தோலில் காணப்படும் வியர்வைச் சுரப்பிகளினால் வெளியேற்றப்படுகிறது.

ஆண்களின் வியர்வையின் சில கூறுகள் பாலுணர்வு தொடர்பான ஈர்ப்புத் தன்மைகளைக் கொண்டவை எனக் கூறப்படினும். மனிதர்களைப் பொறுத்தவரை வியர்த்தல் ஒரு வெப்பச் சீராக்கத் தொழிற்பாடு ஆகும். உடற் தோலின் மேற்பரப்பில் இருந்து வியர்வை ஆவியாகும்போது, அது ஆவியாவதற்குத் தேவையான மறை வெப்பத்தை உடலிலிருந்து எடுத்துக் கொள்வதால் உடல் குளிர்ச்சியடைகிறது. இதனால், கோடை காலத்தில் அல்லது வேலை செய்வதன் மூலம் உடற் தசைகள் சூடேறும் போது உடல் வெப்பநிலை உயராமல் தடுப்பதற்காகக் கூடுதலான வியர்வை சுரக்கப்படுகின்றது. பயம் போன்ற உணர்வுகள் இருக்கும்போதும், குமட்டல் இருக்கும்போதும் வியர்த்தல் கூடுதலாகக் காணப்படுவதுடன், குளிரின் போது இது குறைந்தும் காணப்படும்.

வியர்வைச் சுரப்பிகள்
--------------------

இரண்டு வகையான வியர்வைச் சுரப்பிகள் உண்டு. இவற்றினால் சுரக்கப்படும் வியர்வையின் தன்மையும், நோக்கமும் பெரிதும் வேறுபட்டுக் காணப்படுகின்றன.

* கழிவு வியர்வைச் சுரப்பிகள்: இவை உடலின் எல்லாப் பகுதிகளிலும் உள்ளன. எனினும் உட்கை, பாதங்களின் அடிப்பகுதி, நெற்றி ஆகிய இடங்களில் கூடுதலாகக் காணப்படுகின்றன. இவற்றில் உருவாகும் வியர்வை பெரும்பாலும் நீரையும், பல்வேறு உப்புக்களையும் கொண்டிருக்கும். இவை பொதுவாக உடல் வெப்பச் சீராக்கத்துக்கு உதவுகின்றன.
* புற வியர்வைச் சுரப்பிகள்: இவை சுரக்கும் வியர்வையில் கொழுப்புப் பொருட்கள் அதிகம் உள்ளன. இவை கக்கப் பகுதிகளிலும், பாலுறுப்புக்களைச் சுற்றியும் அதிகம் காணப்படுகின்றன. இந்த வியர்வையில் கரிமச் சேர்வைகளை உடைப்பதில் உதவும் பக்டீரியாக்கள் இருக்கின்றன. வியர்வை மணத்துக்கான காரணம் இதுவேயாகும்.

குறிப்புகள்
-----------

1. ↑  Smelling a single component of male sweat alters levels of cortisol in women", C. Wyart et al. *Journal of Neuroscience*, February 7, 2006
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**மெடினைன் சண்டை** (*Battle of Medenine*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. துனிசியப் போர்த்தொடரின் ஒரு பகுதியான இதில் நாசி ஜெர்மனியின் படைகள் துனிசியாவிலிருந்து பிரித்தானியப் படைகளை விரட்ட முயன்று தோற்றன. இது காப்ரி நடவடிக்கை (*Operation Capri*) என்றும் அழைக்கப்படுகிறது.

1943 மார்ச்சில் வடக்கு ஆப்பிரிக்காவிலிருந்த அச்சுப் படைகள் துனிசியாவில் சிக்கிக் கொண்டிருந்தன. மேற்கில் ஜார்ஜ் பேட்டன் தலைமையிலான அமெரிக்கப் படைகளும் கிழக்கில் பெர்னார்ட் மோண்ட்கோமரி தலைமையிலான பிரித்தானிய 8வது ஆர்மியும் துனிசியாவை சுற்றி வளைத்திருந்தன. மேல்நிலை உத்தியளவில் அச்சு நாடுகளுக்குத் தோல்வி உறுதி என்று ஆனபின்னரும் அச்சுத் தலைவர்கள் வடக்கு ஆப்பிரிக்க முனையில் தொடர்ந்து போரிட்டு வந்தனர். பிரித்தானியப் படைகள் கிழக்கில் இறுதிகட்ட அரண்நிலையான மாரெத் அரண்கோட்டினைத் தாக்கத் தயாராகி வந்தன. இத்தாக்குதலைத் தாமதப்படுத்த ஜெர்மானியத் தளபதி எர்வின் ரோம்மல் மெடினைன் என்ற இடத்தில் பிரித்தானியப் படைகளைத் தாக்கினார்.

மார்ச் 6ம் தேதி மூன்று ஜெர்மானிய கவசப் படைகள் மெடினைனில் இருந்த பிரித்தானியப் படைகளைத் தாக்கின. ரோம்மலின் தாக்குதல் நிகழப் போகிறது என்பதை அல்ட்ரா திட்டத்தின் (ஜெர்மானிய வானொலி செய்திகளை இடைமறித்து, எனிக்மா ரகசியக் குறியீடுகளை உடைத்து அவற்றைப் படிக்கும் திட்டம்) மூலம் பிரித்தானியர்கள் முன்னரே அறிந்து கொண்டனர். இதனால் பலமான அரண் நிலைகளைத் தயார் செய்து இத்தாக்குதலை எதிர்கொண்டனர். நேச நாட்டு பீரங்கிக் குழுமங்கள் தாக்கும் ஜெர்மானிய டாங்குகள் மீது குண்டு மழை பொழிந்தன. பல டாங்குகள் அழிக்கப்பட்டதால் ஜெர்மானியப் படைகள் தங்கள் தாக்குதலைக் கைவிட்டுப் பின்வாங்கன. துனிசியப் போர்த்தொடரில் அச்சுப் படைகள் நடத்திய கடைசித் தாக்குதல் நடவடிக்கை இதுவே. தோல்வி உறுதி என்று தெரிந்த பின்னால் ஜெர்மானிய போர்த்தலைமையகம் ரோம்மலை ஐரோப்பாவுக்குத் திரும்பும்படி உத்தரவிட்டது. அவருக்கு பதிலாக ஹான்ஸ்-யூர்கன் வோன் ஆர்ணிம் அச்சுப் படைகளுக்குத் தளபதியாக நியமிக்கப்பட்டார்.
யூத மரபில், **மெசியாவின் கழுதை** (*The Messiah's Donkey*, எபிரேயம்: חמורו של משיח) என்பது கடைசி நாட்களில் உலகத்தை மீட்க மெசியா ஏறிவரும் கழுதையைக் குறிக்கிறது. தற்கால எபிரேயத்தில், "மெசியாவின் கழுதை" என்னும் சொற்றொடர் ஒரு ‘அழுக்கு/கீழ்த்தர வேலையை’ மற்றவருக்குப் பதிலாகச் செய்கிற ஒருவரைக் குறிக்கிறது.

இந்த நம்பிக்கையின் தோற்றமூலத்தை செக்கரியா 9:9இல் காணலாம் "... மகளே சீயோன்! மகிழ்ந்து களிகூரு; மகளே எருசலேம்! ஆர்ப்பரி. இதோ! உன் அரசர் உன்னிடம் வருகிறார். அவர் நீதியுள்ளவர்; வெற்றிவேந்தர்; எளிமையுள்ளவர்; கழுதையின்மேல், கழுதைக் குட்டியாகிய மறியின்மேல் ஏறி வருகிறவர்." இந்த வசனத்தில் குறிப்பிடப்பட்டுள்ள 'அரசர்' மெசியாவைக் குறிப்பதாக யூதமத மரபில் சஸல் (Chazal) எனப்படும் இறைமனிதர்களால் விளக்கப்பட்டுள்ளது.

பாபிலோனிய தல்மூத்-இல் (சனகதரின் - யூத தலைமை சங்கம் 98a) இந்த வசனத்தைப் பற்றிய விவரணையில் பாரசீக அரசர் செவார் (Shevor) பற்றிய ஒரு கதை கூறப்படுகிறது. அதில் அவர் இறைவாக்கினர்களில் (Amoraim) ஒருவரான சாமுவேலைக் இப்படியாக வினவுகிறார்: 
உங்களுடைய மெசியா எதற்காக குதிரையின்மீது ஏறிவரவில்லை? அவரிடம் இல்லை என்றால், மிக வேகமான என்னுடைய குதிரைகளிலிருந்து ஒன்றை நான் மகிழ்வோடே அளிக்க விரும்புவேன்!
அரசரி பரிகாசத்திற்கு பதிலாக சாமுவேல் பதிலளித்தது: *ஒரு நூறு வண்ணங்களில் நிறமுடைய குதிரை உங்களிடம் உள்ளதா?* [ஏனெனில், மெசியாவின் கழுதை அப்படிப்பட்டதாக இருக்கும்].

கிறிஸ்தவ வேதாகமத்தின் புதிய ஏற்பாட்டில் (மாற்கு 11:1-11) இயேசு ஒலிவ மலையை நெருங்கியபோது, அவர் தன்னுடைய சீடர்களில் இருவரை அருகிலிருந்த கிராமத்திலிருந்து ஒரு கழுதையைக் கூட்டிக்கொண்டுவர அனுப்பியதாக கூறப்பட்டுள்ளது. அவர்கள் அழைத்துக்கொண்டு வந்தபின், இயேசு அந்த கழுதையின்மீது ஏறி தன்னை கரகோஷம் எழுப்பி வரவேற்ற மக்கள் கூட்டம் நடுவே எருசலேம் நகரத்த்துக்குள் கடந்துசென்றார். கிறிஸ்தவ மதம்சார் மரபின்படி இதுவே செக்கரியா 9:9இல் கூறப்பட்ட இறைவாக்கின் நிறைவேறுதலாகும்.

சில இசுலாமிய வரலாற்றாசிரியர்கள், கல்வியாளர்களின்படி உமர் இபுன் அல்-கத்தாப் ஒரு வேலையாளுடனும் ஒரு கழுதையுடனும் தனியே பயணித்தபோது மெசியாவின் கழுதையைப்பற்றிய முன் அறிவிப்பு நடந்தேறியது. அவர் எருசலேம் நகரத்தை வந்தடைந்தபோது, ஸோப்ரோனியஸ் அவரைக் கண்டு வாழ்த்துகிறார். உலகிலேயே மிகவும் வலிமைவாய்ந்த மக்கள்களில் ஒருவரான இசுலாமியர்களின் கலீபா கழுதையின்மீது ஏறிவந்தது இவரைக் கட்டாயம் வியக்கவைத்திருக்கும். இது செக்கரியா 9:9 இல் "...உன் அரசர் வருகிறார்’ என்ற முன் அறிவிப்பின் நிறைவேறுதலானது

மேற்கோள்கள்
-----------

1. ↑  Babylonian Talmud, Sanhedrin 98a
2. ↑  "Passage Lookup: Zachariah 9:9". BibleGateway.com. 2012-01-05 அன்று பார்க்கப்பட்டது.
**மூழிக்கல் பங்கசாக்சி** (*Moozhikkal Pankajakshi*) இந்தியாவின் கேரளாவைச் சேர்ந்த பொம்மலாட்டக் கலைஞராவார். நோக்குவித்யா பவக்கலி என்ற பொம்மலாட்டக் கலைவடிவத்தின் கடைசி தலைமுறைக் கலைஞராக இவர் அறியப்படுகிறார்.

நோக்குவித்யா பவக்கலி கலைவடிவம் பல நூற்றாண்டுகள் பழமையான பொம்மலாட்டத்தின் தனித்துவமான வடிவமாகும். இந்த பொம்மலாட்ட வடிவ கலைஞருக்கு மேல் உதட்டில் பொம்மைகளை சமநிலைப்படுத்த தெரிந்திருக்க வேண்டும். இவர்கள் பொம்மைகளின் இயக்கங்களை நிலையான பார்வையுடன் நிர்வகிக்க வேண்டும். நூலை தேவைக்கேற்ப கட்டுப்படுத்தவும் தெரிய வேண்டும். பொறுமையும் செறிவும் இந்த தனித்துவமான கலை வடிவத்தை கற்று தெளிவதற்கு தேவையான முக்கியமான திறவுகோல்களாகும்.

ஐந்து நூற்றாண்டுகளாக, மூழிக்கல் பங்கசாக்சியின் மூதாதையர்கள் கேரளாவில் நோக்குவித்யா பவக்கலி கலையை பயிற்சி செய்து வந்துள்ளனர். 8 வயதிலிருந்தே, இந்தியா மற்றும் உலகம் முழுவதும் இந்த பழங்குடி பொம்மை நாடக வடிவத்தை நிகழ்த்துவதன் மூலம் அவர்களின் பாரம்பரியத்தை இவர் முன்னெடுத்து வருகிறார். 81 வயதான அவர் ஒரு பாரம்பரிய கலை வடிவத்தை பாதுகாத்த பெருமைக்குரியவராவார். இக்கலை இன்று அழிவின் அச்சுறுத்தலில் உள்ளது.

2020 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது கலைச் சேவைக்காக இவருக்கு வழங்கப்பட்டது.

மேற்கோள்கள்
-----------

1. ↑  "Padma Shri Honour For Last Practitioner Of Kerala's Traditional Puppetry". *NDTV.com*. 2021-05-29 அன்று பார்க்கப்பட்டது.
2. ↑  "Puppetry still means the world to muthassi at 84'". *Deepika Jayaram*. தி டைம்ஸ் ஆஃப் இந்தியா. 23 February 2020. 3 April 2021 அன்று பார்க்கப்பட்டது.
3. ↑  "Padma Shri Honour For Last Practitioner Of Kerala's Traditional Puppetry". *Sanya Jain*. NDTV. 30 January 2000. 3 April 2021 அன்று பார்க்கப்பட்டது.
4. ↑  "Last Practitioner Of Kerala's Nokkuvidya Pavakali Puppetry Honoured With Padma Shri". *Ruchit Rastogi*. Republic World. 1 February 2020. 3 April 2021 அன்று பார்க்கப்பட்டது.
5. ↑  "'Nokku Vidya Paavakali is grandma's life'". தி டைம்ஸ் ஆஃப் இந்தியா. 29 January 2020. 3 April 2021 அன்று பார்க்கப்பட்டது.
**பில்லி லீ டர்னர்** *(Billie Lee Turner)* என்பவர் ஓர் அமெரிக்க தாவரவியலாளரும், புவியியலாளர் இரண்டாம் பில்லி லீ டர்னரின் தந்தையுமாவார். 1925 ஆம் ஆண்டு டெக்சாசிலுள்ள யோவாகும் நகரத்தில் இவர் பிறந்தார். அமெரிக்காவின் டெக்சாசு பல்கலைக்கழகத்தில் தாவரவியல் பேராசிரியராக பணியாற்றிய இவர் தாவரவியல் ஆராய்ச்சி திட்டம் மற்றும் உலர் தாவரத் தொகுப்பு போன்றவற்றையும் இயக்கியுள்ளார்.

ஆராய்ச்சி
---------

பில்லி லீ டர்னரின் முக்கிய ஆர்வம் விதைதாவரங்கள் தொடர்புடையதாக இருந்தது.  மெக்சிகோ நாட்டுத் தாவரங்களில் இவர் விரிவாக பணியாற்றினார். இருபுற வெடிகனி வகைகள் மீது அதிகக் கவனம் செலுத்தினார். இவரது நினைவாக பெயரிடப்பட்ட தாவரங்களில் லோபோசுபெர்மம் டர்னெரி என்ற தாவரமும் அடங்கும்.  லீ டர்னரின் கடைசி ஆராய்ச்சி கட்டுரை 2010 ஆம் ஆண்டு வெளியானது. 

தாவரவியல் பெயரை மேற்கோள் காட்டும்போது பில்லி லீ டர்னரை ஆசிரியராகக் குறிக்க நிலையான எழுத்தாளர் சுருக்கமாக பி.எல்.டர்னர் என்ற பெயர் பயன்படுத்தப்படுகிறது.

மேற்கோள்கள்
-----------

1. ↑  International Plant Names Index: Billie Lee Turner (1925)
2. ↑  Elisens, Wayne J. (1985), "Monograph of the Maurandyinae (Scrophulariaceae-Antirrhineae)", *Systematic Botany Monographs*, **5**: 1–97, doi:10.2307/25027602, JSTOR 25027602
3. ↑  Mark W. Bierner and Billie L. Turner. 2010. Transfer of HYMENOXYS ARGENTEA var.THOREAUENSIS to TETRANEURIS (ASTERACEAE:HELENIEAE:TETRANEURIDINAE). *Lundella* 13:1–2.
**கோயம்புத்தூர் விழா** (Coimbatore Vizha) என்பது இந்தியாவின் தமிழ்நாட்டிலுள்ள நகரமான கோயம்புத்தூரில் ஆண்டுதோறும் நடைபெறும் ஒரு திருவிழாவாகும்.  ஒன்பது நாள் நிகழ்ச்சியாக நடைபெறும் இவ்விழா கோவையின் வற்றாத உணர்வைக் கொண்டாட அனைத்து குடிமக்களையும் ஒன்றிணைக்க முயல்கிறது.

விழாவின் முக்கிய ஈர்ப்புகளில் ஒன்று, திறந்த இரண்டு அடுக்கு பேருந்து ஆகும். இது திருவிழாவின் அடையாளங்களையும் இலவச நகர சுற்றுப்பயணங்களையும் வழங்குகிறது. பேருந்துப் பயணம் நகரத்தில் உள்ள பிரபலமான இடங்கள் மற்றும் சில பாரம்பரிய கட்டிடங்களை உள்ளடக்கியதாகும்.

வரலாறு
------

கோயம்புத்தூர் விழா சங்கர் வாணவராயரால் 2009 ஆம் ஆண்டு தொடங்கப்பட்டது. இந்த நிகழ்வு ஆதரவு நிறுவனங்கள், நிகழ்வுகள் மற்றும் குடிமக்கள் பங்கேற்பு ஆகியவற்றின் அடிப்படையில் வளர்ந்துள்ளது. முதல் பதிப்பில், 30 பள்ளிகளைச் சேர்ந்த குழந்தைகள் மதத் தலைவர்களுடன் பல்வேறு வழிபாட்டுத் தலங்களுக்குச் சென்று, மத நல்லிணக்கத்தையும் சிறந்த புரிதலையும் மேம்படுத்தினர். .

2016 ஆம் ஆண்டு நடைபெற்ற விழா 8 ஆவது பதிப்பாக சனவரி 29 முதல் பிப்ரவரி 4 வரை நடைபெற்றது. 2017 ஆம் ஆண்டு 9 ஆவது பதிப்பாக சனவரி 27 ஆம் தேதியன்று 50 கூட்டு நிறுவனங்கள் மற்றும் 90 நிகழ்வுகளுடன் நடைபெற்றது.  *கோவை பாட்டு*, கோவைக்கான ஒலி ஒளி காட்சி அஞ்சலி மற்றும் *சிப்பி* கோயம்புத்தூரின் சின்னம் என்ற விழா ஆகியவை அறிவிக்கப்பட்டன. இந்த பதிப்பிற்கான தனித்துவமாக நடபெற்ற நிகழ்வுகளில் ரோபோபெசுட்டும் தலைக்கவச விழிப்புணர்வு பேரணியும் நடைபெற்றன.  2018 ஆம் ஆண்டு 10 ஆவது பதிப்பு சனவரி 5-12 வரை 120 நிகழ்வுகளை முன்வைத்தது.  இந்த ஆண்டில் நகரின் திறந்த இரட்டை அடுக்கு பேருந்து பயணங்கள் ஒரு தனித்துவமான கூடுதல் சிறப்பாகும்.  கோயம்புத்தூரின் ஏழு முக்கிய வீதிகள் "விழா வீதிகள்" என நியமிக்கப்பட்டன. தனித்துவமான நிகழ்வுகளாக சுமார் 100 கலைஞர்கள் பங்கு பெற்ற "ஓவிய சந்தை" யும் , மொத்த நகரத்தையும் சுத்தம் செய்யும் நிகழ்ச்சியும் நடைபெற்றன. 

2019 ஆம் ஆண்டு பதினொன்றாவது பதிப்பு சனவரி 4 முதல் 12 வரை விழா நடைபெற்றது. இதில் 103 பங்குதாரர்கள் மற்றும் 150 நிகழ்வுகள் இடம்பெற்றன.  கோயம்புத்தூர் விழா அணிவகுப்பு, உணவு தெரு, திறந்தநிலை வினாடி வினா, பாரம்பரிய கார் காட்சி, திரைப்பட விழா, பாரம்பரிய நடைகள், அறிவியல் மற்றும் தொழில்நுட்ப காட்சி பெட்டி, கலை மற்றும் விளையாட்டு நிகழ்வுகள் ஆகியவை இந்த பதிப்பின் முக்கிய நிகழ்வுகளாகும்.

சின்னம்
-------

சிப்பி சின்னம் தமிழ்நாட்டின் மாநிலப் பறவையான பொதுவான மரகதப் புறாவைக் குறிக்கிறது. சிப்பி சின்னம் மாணிக்க இளவரசி என்றும் அழைக்கப்படுகிறது.

மேற்கோள்கள்
-----------

1. ↑  "Journey for unity marks inauguration of Coimbatore Vizha".
2. ↑  "Coimbatore Vizha begins with double-decker bus flag off". *The Hindu*. 5 January 2019. .
3. 1 2  "All set for Coimbatore Vizha". *The Hindu*. 25 January 2017. .
4. ↑  "All set for Coimbatore Vizha". *The Hindu*. 25 January 2017. .
5. ↑  "10th edition of Coimbatore Vizha starts today". *The Hindu BusinessLine*. 8 January 2018. .
6. ↑  "Coimbatore Vizha brings a double decker bus to the city". *The Hindu*. 10 January 2018. .
7. ↑  "10th edition of Coimbatore Vizha launched". *The Hindu*. 25 November 2017. .
8. ↑  "150 events lined up for Coimbatore Vizha 2019". *The Times of India*. 25 November 2018. .

புற இணைப்புகள்
--------------

* கோவை விழா இணையதளம்
**மச்சோய் பனியாறு** *(Machoi Glacier)* வடகிழக்கு இமயமலைத் தொடரில் 9 கிலோமீட்டர் நீளத்திற்கு பாய்கிறது.  இந்தியாவின் லடாக் ஒன்றியப் பகுதியில் உள்ள கார்கில் மாவட்டத்தின் இமயமலைப் பகுதியில் அமைந்த திராசு என்ற சிறு கிராமத்திற்கு மேற்கில் 30 கிலோமீட்டர் தொலைவிலும், தங்கப் புல்வெளி என அழைக்கப்படும் சோனாமார்க்கிற்கு கிழக்கில் எட்டு கிலோமீட்டர் தொலைவில் சோசி லா கணவாயில் உள்ள 1டி என்ற தேசிய நெடுஞ்சாலைக்கு தெற்கு பக்கத்திலும் மச்சோய் பனியாறு காணப்படுகிறது. கடல் மட்டத்திலிருந்து சுமார் 4800 மீட்டர் உயரத்தில் மச்சோய் பனியாற்றின் இருப்பிடம் அமைந்துள்ளது. 

பனிப்பாறையின் பெயரிடப்பட்ட மிக உயர்ந்த சிகரமான மச்சோய் சிகரம் இப்பனியாற்ரின் கிழக்கு முனையில் கடல் மட்டத்திலிருந்து 5458 மீட்டர் உயரத்தில் அமைந்துள்ளது. மேற்கு நோக்கி பாயும் சிந்து நதிக்கும் கிழக்கு நோக்கி பாயும் திராசு நதிக்கும் மச்சோய் பனியாறே மூலமாகும். 

பல இமயமலைப் பனிப்பாறைகளைப் போலவே மச்சோய் பனியாறும் புவி வெப்பமடைதலால் ஆபத்தான விகித வேகத்தில் உருகி வருகிறது.

மேற்கோள்கள்
-----------

1. ↑  "Machoi glacier" (PDF). 2013-12-11 அன்று மூலம் (PDF) பரணிடப்பட்டது. 2012-04-26 அன்று பார்க்கப்பட்டது.
2. ↑  "Jammu Kashmir Geography Rivers". mapsofindia.com. 19 July 2012 அன்று மூலம் பரணிடப்பட்டது. 2012-04-26 அன்று பார்க்கப்பட்டது.
3. ↑  "Himalayan glaciers melting". rediff.com. 4 ஜனவரி 2012 அன்று மூலம் பரணிடப்பட்டது. 26 ஏப்ரல் 2012 அன்று பார்க்கப்பட்டது.
***கோயிங் ஹோம் இன் தி ரெயின் அதர் ஸ்டோரிஸ்*** (Going home in the rain) என்பது இந்திய எழுத்தாளரான மோனிதீபா சாகு அவர்களால் ஆங்கிலத்தில் எழுதப்பட்ட சிறுகதைகளின் தொகுப்பாகும். இந்த நூல் 2016 ம் ஆண்டு மே 22 ஆம் தேதி புவனேஸ்ரத்தில் வெளியிடப்பட்டது.

இந்த புத்தகமானது பல்வேறு அளவுகளைக் கொண்ட  பதினான்கு கதைகளின் தொகுப்பாக உள்ளது. இந்த கதையானது "தினசரி சூழ்நிலைகள் மற்றும் மக்களின் அசாதாரண அம்சங்களை வெளிப்படுத்துகிறன." தி நியூ இண்டியன் எக்ஸ்பிரசுக்கு அளித்த ஒரு நேர்காணலில், "பெரிய நகரங்களில் வாழ்வின் தனிமை, போரின் பயங்கரங்கள், காதல், இழப்பு, ஏக்கம் மற்றும் நம்பிக்கை, கலைசார்ந்த ஒற்றுமை, வணிக ரீதியிலான வெற்றிகள் போன்ற மாறுபட்ட கருப்பொருள்களும் கதைகளின் கருப்பொருள்களாக உள்ளன. "இந்த கதையில் எழுத்தரின் நோக்கம் சிறுகதைகள் மூலம் மனித வாழ்க்கையின் பல முன்னோக்குகளை வெளிப்படுத்துவதாகும்.

மேற்கோள்கள்
-----------

1. ↑  Ambaly, Anwesha (30 May 2016). "Book lovers out in force". The Telegraph.. பார்த்த நாள்: 9 April 2017.
2. ↑  Dutta, Julia. "Review". *Indian short story in english*. 9 April 2017 அன்று பார்க்கப்பட்டது.
3. ↑  Sahu, Diana (26 May 2016). "Monideepa Sahu opens up about her latest book and why stories excite her". The New Indian Express.. பார்த்த நாள்: 11 April 2017.
**மசூந்தா ஏரி** (*Masunda Lake*) இந்தியாவின் மகாராட்டிர மாநிலம் தானே நகரில் அமைந்துள்ள ஓர் ஏரியாகும்.  தலவ்பாலி ஏரி என்றும் இதை அழைக்கிறார்கள். 19.11 வடக்கு மற்றும் 72.58 கிழக்கு என்ற அடையாள ஆள்கூறுகளில் மசூந்தா ஏரி அமைந்துள்ளது. மகாராட்டிரா மாநிலத்தின் மிக அழகிய ஏரிகளில் ஒன்றாகவும் இது கருதப்படுகிறது. ஏரியில் ஒரு சிறிய தீவும் அங்கு சிவன் கோயில் ஒன்றும் அமைந்துள்ளன.  
மிகவும் பிரபலமான மசூந்தா ஏரியில் படகு மற்றும் நீர் துள்ளுந்து வசதிகள் செய்யப்பட்டுள்ளன. ஏரியின் முன்புறத்தில் பொழுபோக்குக்கான பிரபல கத்கரி இரங்காயதன் என்ற நாடக அரங்கம் உள்ளது. இது மகத்தான கலாச்சார முக்கியத்துவம் வாய்ந்த தளமாகும்.

வரலாறு
------

முன்னதாக மசூந்தா ஏரி கிழக்கில் கோபனேசுவர் மந்திர் வரை நீட்டிக்கப்பட்டிருந்தது. ஆனால் 1950 ஆம் ஆண்டுகளில் ஒரு புதிய சாலையின் கட்டுமானம் காரணமாக அதன் பரப்பளவு கடுமையாகக் குறைந்து போனது.

போக்குவரத்து வசதி
-----------------

மசூந்தா ஏரி தானே இரயில் நிலையத்திலிருந்து சுமார் 15 நிமிடங்கள் நடந்து செல்லும் தொலைவில் உள்ளது. உள்ளூர் மக்களுக்கு மாலை நேர ஓய்வு மற்றும் படகு சவாரி போன்ற பொழுதுபோக்கு நடவடிக்கைகளுக்கு மிகவும் பிடித்த இடமாக உள்ளது.

மேற்கோள்கள்
-----------

1. ↑  HolidayIQ.com. "Masunda Talao (Talao Pali) Lake in Thane - Video Reviews, Photos, History - HolidayIQ". *www.holidayiq.com*. 2020-08-15 அன்று மூலம் பரணிடப்பட்டது. 2021-06-10 அன்று பார்க்கப்பட்டது.
2. ↑  "Travel Guide For Masunda Lake (Talao Pali) - Pune Holiday Packages". *www.travelmyglobe.com*.
3. ↑  "Travel Guide For Masunda Lake (Talao Pali) - Pune Holiday Packages". *www.travelmyglobe.com*.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Bacopa|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நீர்ப்பிரமி** (Bacopa monnieri) இது ஒரு ஆயுர்வேத மருத்துவத்தில் பயன்படுத்தப்படும் மூலிகைச் செடியாகும். இச்செடியானது எல்லா காலங்களிலும் பயிரிடப்படும் மற்ற தாவரங்களுக்கிடையில் ஊடுருவி வளரும் தன்மைகொண்டதாக உள்ளது. இந்தியா, ஆத்திரேலியா, ஐக்கிய அமெரிக்கா போன்ற நாடுகளில் வளருகிறது. பிரம்மா என்பதிலிருந்து *பிரமி* என்ற பெயர் வந்ததாக நம்பப்படுகிறது.

மேற்கோள்கள்
-----------

1. ↑  

	* USDA, ARS, GRIN. *நீர்ப்பிரமி* in the *மூலவுயிர்முதலுரு வளவசதிகள் தகவற் வலையகம்*, ஐக்கிய அமெரிக்காவின் வேளாண்துறை ஆராய்ச்சி சேவையகம். Accessed on 2008-03-13.
2. ↑  Oudhia, Pankaj (2004). "Bramhi (Bacopa monnieri)". Society for Parthenium Management (SOPAM). July 30, 2017 அன்று பார்க்கப்பட்டது.
3. ↑  மருந்து 50: பிரமிக்க வைக்கும் நீர்ப்பிரமி இந்து தமிழ் திசை 29 மார்ச் 2019
**இசைக் கலைஞர்கள்** (*The Musicians*) என்பது புகழ்பெற்ற இத்தாலிய ஓவியரான கரவாஜியோ (முழுப்பெயர்: மிக்கேலாஞ்சலோ மெரீசி தா கரவாஜியோ) என்பவரால் வரையப்பட்ட ஓர் ஓவியம் ஆகும். இதை கரவாஜியோ என்னும் பரோக்கு கலை ஓவியர் சுமார் 1595இல் வரைந்தார். இந்த ஓவியம் ஐக்கிய அமெரிக்க நாடுகளின் நியூயார்க் நகரத்தின் பெருநகரக் கலைக்கூடத்தில் (*Metropolitan Museum of Art*) உள்ளது.

வரலாறு
------

கரவாஜியோவின் கலையை ஆதரித்தவர்களுள் முக்கியமான ஒருவர் கர்தினால் பிரான்செஸ்கோ மரியா தெல் மோந்தே என்பவர். அவருடைய வேண்டுகோளுக்கு இணங்க கரவாஜியோ "இசைக் கலைஞர்கள்" என்னும் ஓவியத்தை 1595 அளவில் வரைந்தார்.

ஓவியத்தின் அமைப்பு
------------------

கரவாஜியோ வரைந்த இந்த ஓவியத்தில் நான்கு இளைஞர்கள் இசை எழுப்புவதில் ஈடுபட்டுள்ளார்கள். அவர்கள் உடுத்தியிருக்கும் ஆடைகள் கிரேக்க-உரோமைய செவ்விய காலத்தை நினைவூட்டுகின்றன. மூன்று இளைஞர்கள் இசைக் கருவிகளை மீட்டுவதும் பாடலைப் பாடுவதுமாக உள்ளனர். நான்காம் இளைஞன் (பின்புறம், இடது) காம தேவனைப் போல உடையணிந்து, திராட்சைப் பழத்தைக் கொய்து எடுப்பதுபோல ஓவியர் சித்தரித்துள்ளார். திராட்சை இரசம் உள்ளத்துக்குக் கிளர்ச்சியூட்டுவதுபோல, இசை உள்ளத்தின் உணர்வுகளைத் தட்டி எழுப்புகிறது என்னும் கருத்தோடு, இசை ஓவியங்களில் காம தேவனுக்கு இடம் கொடுப்பது அன்றைய வழக்கம்.

ஓவியத்தில் இருப்போர்
--------------------

ஓவியத்தின் மையமாக இருக்கும் இளைஞன் கையில் யாழ் போன்ற நரம்புக் கருவி உள்ளது. அது கரவாஜியோவின் தோழன் மாரியோ மின்னீத்தி. அவனை அடுத்து, சற்றே பின்புறமாக, பார்வையாளரை நோக்கி இருக்கும் இளைஞன் ஓவியரின் சுய உருத்தோற்றம் என்று அடையாளம் காட்டப்பட்டுள்ளது. 

காம தேவனைப் போல் இருக்கும் இளைஞன் கரவாஜியோ வரைந்த "யாழ் இசைக்கும் கலைஞன்" (*The Lute Player*), "புனித பிரான்சிசின் பரவச நிலை" (*Saint Francis of Assisi in Ecstasy*) மற்றும் "பழம் உரிக்கும் இளைஞன்" (*Boy Peeling Fruit*) ஆகிய ஓவியங்களில் சித்தரிக்கப்படுகின்ற அதே உருமாதிரி என்று தெரிகிறது. அவற்றை கரவாஜியோ சில ஆண்டுகளுக்கு முன் வரைந்திருந்தார்.

இசைப் பின்னணி
-------------

இந்த ஓவியம் வரையப்பட்ட கால கட்டத்தில் திருச்சபை இசைக் கலையைப் பெரிதும் ஆதரித்தது. கர்தினால் பிரான்செஸ்கோ மரியா தெல் மோந்தே போன்ற கலை ஆர்வம் மிக்க திருச்சபைத் தலைவர்கள் பலர் கலைஞருக்கு ஊக்கமும் ஆதரவும் அளித்தனர். இசையின் மறுமலர்ச்சி ஏற்பட்ட அதே சமயத்தில் புதுப்புது வித இசையமைப்புகளும் ஊக்கம் பெற்றன. இருப்பினும், கரவாஜியோவின் இந்த ஓவியம் சமயக் கருத்தை வலியுறுத்துவதற்கு மாறாக உலகுசார் இசைப் பாணியையே முன்வைக்கிறது.

ஓவியத்தில் வரும் இளைஞர்கள் காதல் பாட்டு இசைக்கின்றனர். யாழ் இசைப்பவனின் கண்கள் கலங்கியிருக்கின்றன. ஒருவேளை காதல் தோல்வியின் இரேகைகள் அங்கே தெரியலாம். ஓவியத்தின் முன்னணியில் உள்ள வயலின் ஐந்தாம் கலைஞன் ஒருவன் இந்த ஓவியத்தில் இருப்பதை மறைமுகமாகக் காட்டுகிறது. ஒருவேளை ஓவியரின் மனத்தில் ஓவியத்தைப் பார்ப்பவரும் இசைக் குழுவில் இணைய அழைக்கப்படுவதாகக் கருதலாம்.

கரவாஜியோவின் சிறப்புமிக்க ஓர் ஓவியம்
------------------------------------

அதுவரை கரவாஜியோ வரைந்த ஓவியங்களுள் "இசைக் கலைஞர்கள்" ஓவியமே அதிக செறிவு மிக்கது. நான்கு மனித உருவங்களை இணைத்து வரைந்தது ஒரு சவாலாகவே இருந்தது. நான்கு கலைஞர்களும் தனித்தனியே, ஒருவர் மற்றவரோடு தொடர்பின்றி இருப்பதுபோல் தோன்றுகிறது. 

இந்த ஓவியம் ஆங்காங்கே சேதமடைந்துள்ளது. இசைக் குறிப்புகளைக் கொண்ட ஏடும் சேதமடைந்துள்ளதால் அதில் எழுதப்பட்ட குறிப்புகளை முற்றிலுமாக அடையாளம் காண இயலவில்லை.

குறிப்புகள்
-----------

1. ↑  "யாழ் இசைக்கும் கலைஞன்"
2. ↑  "புனித பிரான்சிசின் பரவச நிலை"
3. ↑  பழம் உரிக்கும் இளைஞன்
முப்படிய செயற்கூற்றின் வரைவு. இம் முப்படிய செயற்கூறு மூன்று இடங்களில் x-அச்சை வெட்டுகின்றது (*y* = 0)..

கணிதம் தோன்றிய காலத்திலிருந்து சமன்பாடுகளை விடுவித்துத் தீர்வு காணும் பிரச்சினை தலையாய பிரச்சினையாக இருந்து வருகிறது. காலம் செல்லச்செல்ல கணிதம் எடுத்துக்கொள்ளும் சமன்பாடுகளின் தரத்தில் உயர்வும் பின்னலும் காணப்படுகிறதே தவிர பிரச்சினை ஒன்றுதான். 15 வது நூற்றாண்டில் ஐரோப்பாவில் ஏற்பட்ட கணித மலர்ச்சியில் முதன் முதலில் **முப்படியச் சமன்பாடு** களைத் தீர்க்க முயன்று 16 வது நூற்றாண்டில் வெற்றியும் கண்டனர். முப்படியச் சமன்பாட்டில் சாரா மாறி யின் உயர்ந்த அடுக்கு மூன்றாக இருக்கும். அதை

{\displaystyle (\*)x^{3}+ax^{2}+bx+c=0,\,}
என்று எடுத்துக்கொள்வதில் பொதுத்தன்மைக்கு ஒரு குந்தகமும் இல்லை. ஏனென்றால், {\displaystyle x^{3}} இன் கெழு 1 ஆக இல்லாவிட்டால், முழு சமன்பாட்டையும் அக்கெழுவால் வகுத்து (\*) காட்டும் உருவத்திற்குக் கொண்டுவந்துவிடலாம். அக்கெழு 0 வாக இருந்தால் சமன்பாடே இருபடியம் ஆகி விடும்.

டெல் ஃபெரோ வின் குறைக்கப்பட்ட முப்படியம்
----------------------------------------

1504 இல் டெல் ஃபெர்ரோ என்ற பொலோனா பல்கலைக்கழகக்கணித ஆசிரியர் , முப்படியத்தில் {\displaystyle x^{2}} இன் கெழுவை {\displaystyle 0} வாக வைத்துக்கொண்டு முப்படியச் சமன்பாட்டிற்கு 'ஒரு' தீர்வு கண்டுபிடித்தார். அதாவது, அவர் எடுத்துக் கொண்ட சமன்பாடு

{\displaystyle x^{3}+px=q;p>0,q>0.\,}
இதற்கு 'குறைக்கப்பட்ட முப்படியம்' (Depressed Cubic) என்று பெயர்.

டெல்ஃபெரோ ஏதோ ஒர் உள்ளுணர்வில் {\displaystyle x=u+v} என்று வைத்துக்கொண்டார்.

இதை சமன்பாட்டில் பதிலீடு செய்தால், நமக்குக் கிடைப்பது

{\displaystyle u^{3}+v^{3}+(3uv+p)(u+v)=q.\,}
மேலும் ஓர் உள்ளுணர்வில், டெல்ஃபெரோ, இதை இரண்டு சமன்பாடாகப் பிரித்தார். அதாவது

{\displaystyle u^{3}+v^{3}=q\,} , மற்றும், {\displaystyle 3uv+p=0\,}
இவையிரண்டிலிருந்து,

{\displaystyle u^{6}-qu^{3}-{\frac {p^{3}}{27}}=0\,}
இது {\displaystyle u^{3}\,} என்ற மாறியில் ஒரு இருபடியம். அதனால்,

{\displaystyle u^{3}={\frac {q}{2}}\pm {\sqrt {{\frac {q^{2}}{4}}+{\frac {p^{3}}{27}}}}}
இதில் நேர்ம மூலத்தை எடுத்துக் கொண்டு, {\displaystyle u\,} வைக் கணித்தால்,

{\displaystyle u={\sqrt[{3}]{{\frac {q}{2}}+{\sqrt {{\frac {q^{2}}{4}}+{\frac {p^{3}}{27}}}}}}}
இப்பொழுது, {\displaystyle v^{3}=q-u^{3}\,} என்பதைப் பயன்படுத்தி

{\displaystyle v={\sqrt[{3}]{{\frac {q}{2}}-{\sqrt {{\frac {q^{2}}{4}}+{\frac {p^{3}}{27}}}}}}}
ஆக, நாம் எடுத்துக்கொண்ட முப்படியத்திற்குத்தீர்வு

{\displaystyle x={\sqrt[{3}]{{\frac {q}{2}}+{\sqrt {{\frac {q^{2}}{4}}+{\frac {p^{3}}{27}}}}}}+{\sqrt[{3}]{{\frac {q}{2}}-{\sqrt {{\frac {q^{2}}{4}}+{\frac {p^{3}}{27}}}}}}.}
மாறாக, {\displaystyle {\sqrt[{3}]{-1}}=-1} என்பதால், இக்கோவையிலுள்ள இரண்டாவது உறுப்பில் ஒரு -1 ஐ மூலக்குறிக்கு வெளியில் எடுத்த பிறகு நமக்குக் கிடைப்பது, இதே {\displaystyle x} க்கு இன்னொரு சமானமான கோவை:

{\displaystyle x={\sqrt[{3}]{{\frac {q}{2}}+{\sqrt {{\frac {q^{2}}{4}}+{\frac {p^{3}}{27}}}}}}-{\sqrt[{3}]{-{\frac {q}{2}}+{\sqrt {{\frac {q^{2}}{4}}+{\frac {p^{3}}{27}}}}}}.}

துணை நூல்கள்
------------

* Paul J. Nahin. An Imaginary Tale: The story of {\displaystyle {\sqrt {-1}}}. Princeton University Press. Princeton, New Jersey
**மசூர் மௌலானா** (*S. Z. M. M. Moulana*, 31 சனவரி 1932 - 4 டிசம்பர் 2015) இலங்கை முஸ்லிம் அரசியல்வாதியும், முன்னாள் மேலவை, மற்றும் மாகாண சபை உறுப்பினரும், பேச்சாளரும் இலக்கியவாதியும் ஆவார்.

வாழ்க்கைக் குறிப்பு
-------------------

மசூர் மௌலானா கிழக்கிலங்கையில் அம்பாறை மாவட்டம் மருதமுனை என்ற ஊரில் செய்யது ஐதுறுஸ் மௌலானா செயின் மௌலானா இஸ்மாலெப்பை போடியார், செயினம்பு ஆகியோருக்குப் பிறந்தார். மருதமுனை அல்மனார் மகா வித்தியாலயம், மட்டக்களப்பு சிவானந்தா வித்தியாலயம், மட்டக்களப்பு மத்திய கல்லூரி ஆகிய பாடசாலைகள் கல்வி கற்றார். ஆங்கில ஆசிரியராகப் பணியாற்றினார்.

அரசியலில்
---------

மசூர் மௌலானா தனது 17வது அகவையில் தந்தை செல்வாவின் அரசியல் செயல்பாட்டில் ஈடுபாடு ஏற்பட்டு இலங்கைத் தமிழரசுக் கட்சியில் சேர்ந்தார். 1956 இல் கொழும்பு காலிமுகத் திடலில் நடைபெற்ற சத்தியாக்கிரகப் போராட்டத்தில் தமிழ் தலைவர்களுடன் இணைந்து கலந்து கொண்டார். தமிழரசுக் கட்சியின் சார்பில் மேலவை உறுப்பினராக நியமிக்கப்பட்டார்.

மார்ச் 1960 நாடாளுமன்றத் தேர்தலில் கல்முனை தேர்தல் தொகுதியில் தமிழரசுக் கட்சியின் சார்பில் போட்டியிட்டு மு. ச. காரியப்பரிடம் தோற்றார். பின்னர் சூலை 1960, 1965 தேர்தல்களிலும் போட்டியிட்டார்.

1966 முதல் 1974 வரை கரவாக வடக்கு கிராமசபைத் தலைவராக இருந்து செயல்பட்டார். பின்னர் ஐக்கிய தேசியக் கட்சியில் இணைந்து 1988ல் நடைபெற்ற இலங்கையின் முதலாவது வடகிழக்கு மாகாண சபைத் தேர்தலில் அக்கட்சியின் மூலம் தெரிவான ஒரேயோரு உறுப்பினராக மாகாண சபை சென்றார்.

அதன் பின்னர் இலங்கை முசுலிம் காங்கிரசில் இணைந்து கல்முனை மாநகர முதல்வராகவும் பணியாற்றினார்.

மறைவு
-----

மசூர் மௌலானா தனது 84 வது அகவையில் 2015 டிசம்பர் 4 வெள்ளிக்கிழமை அதிகாலை 2 மணியளவில் கொழும்பில் காலமானார்.

மேற்கோள்கள்
-----------

1. 1 2 3  "தமிழ் - முஸ்லிம் உறவுப் பாலம் மசூர் மௌலானா காலமானார்". தமிழ்வின். 4 டிசம்பர் 2015. 2015-12-06 அன்று மூலம் பரணிடப்பட்டது. 5 திசம்பர் 2015 அன்று பார்க்கப்பட்டது.
2. 1 2  "செனட்டர் மசூர் மௌலானா காலமானார்". புதிது. 4 டிசம்பர் 2015. 2015-12-06 அன்று மூலம் பரணிடப்பட்டது. 5 திசம்பர் 2015 அன்று பார்க்கப்பட்டது.
3. ↑  "Result of Parliamentary General Election 1960-03-19" (PDF). இலங்கைத் தேர்தல் திணைக்களம். 2009-12-09 அன்று மூலம் (PDF) பரணிடப்பட்டது. 2015-12-05 அன்று பார்க்கப்பட்டது.
4. ↑  "Result of Parliamentary General Election 1960-07-20" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2015-12-05 அன்று பார்க்கப்பட்டது.
5. ↑  "Result of Parliamentary General Election 1965" (PDF). இலங்கைத் தேர்தல் திணைக்களம். 2015-07-13 அன்று மூலம் (PDF) பரணிடப்பட்டது. 2015-12-05 அன்று பார்க்கப்பட்டது.
6. 1 2  "அல்ஹாஜ் மசூர் மௌலானா காலமானார்". அததெரண. 4 டிசம்பர் 2015. 5 திசம்பர் 2015 அன்று பார்க்கப்பட்டது.
திட்டுச் சோதனை
**மசோட்டி எதிர்வினை** (*Mazzotti reaction*) என்பது நூற்புழு நோய்த்தொற்றுக்கு சிகிச்சையளித்த பிறகு, குறிப்பாக ஈரெத்தில்கார்பமசீன் மருந்து கொடுக்கப்பட்டபின் நோயாளிகளுக்குக் காணப்படும் ஒர் அறிகுறி சிக்கலாகும். இச்சிக்கல் 1948 ஆம் ஆண்டு முதலில் விவரிக்கப்பட்டது. மசோட்டி எதிர்வினைகள் உயிருக்கு ஆபத்தானவையாகும். காய்ச்சல், தடிப்புச்சொறி, நிணநீர்க்கணு பாதிப்பு, இதயத்துடிப்பு மிகுதல், இரத்த அழுத்தம் குறைதல், மூட்டுவலி, உடலில் நீர் வீக்கம், வயிற்று வலி ஆகியவை நூற்புழு சிகிச்சைக்குப் பின்னரான ஏழு நாட்களுக்குள் ஏற்படும். மசோட்டி எதிர்வினை நோய்த்தொற்றின் தீவிரத்துடன் தொடர்புடையதாகும். இருப்பினும், இந்த சிக்கலான எதிர்வினையை இணைக்கம் செய்வதற்கு பல தொற்று தீவிரம் சார்ந்த வழிமுறைகள் இருக்கின்றன. 

ஓங்கோசெர்சியாசிசு சிகிச்சைக்கு ஈரெத்தில்கார்பமசீன் மருந்து பயன்படுத்தப்படும் போது இந்த எதிர்வினை மிகவும் பொதுவானதாகும். அந்த நோயறிதலை உறுதிப்படுத்தப் பயன்படுத்தப்படும் தோல் திட்டு சோதனைக்கு இந்த மருந்து ஓர் அடிப்படையாகும். மருந்து திட்டு தோலில் வைக்கப்படும் போது நோயாளி குறிப்பிட்ட நூற்புழுவால் பாதிக்கப்பட்டிருந்தால் அங்கு அரிப்புத் தூண்டலும் தடிப்புச்சொறியும் தளத்தில் காணப்படுகின்றன.

ஐவர்மெக்டின், பிராசிகுவாண்டல் மற்றும் அல்பெண்டசோல் ஆகிய மருந்துகளை நத்தைக் காய்ச்சல் மற்றும் இதர மனித ஒட்டுண்ணி நோய்களுக்கான அனுமான சிகிச்சைக்குப் பின்னரும் மசோட்டி எதிர்வினை காணப்பட்டதாக பதிவாகியுள்ளது. மெத்தில்பிரெட்னிசோலோனுடன் நரம்புவழி சிகிச்சை கொடுக்கப்பட்ட பிறகு நோயாளிக்கு நோய் அறிகுறிகள் குறைந்ததாகவும் அறியப்படுகிறது.

மேற்கோள்கள்
-----------

1. ↑  Francis, H; Awadzi, K; Ottesen EA (1985). "The Mazzotti reaction following treatment of onchocerciasis with diethylcarbamazine: clinical severity as a function of infection intensity". *Am J Trop Med Hyg* **34** (3): 529–36. doi:10.4269/ajtmh.1985.34.529. பப்மெட்:4003668.
2. ↑  Olson, Bradley G. MD; Domachowske, Joseph B. MD (May 2006). "Mazzotti Reaction After Presumptive Treatment for Schistosomiasis and Strongyloidiasis in A Liberian Refugee". *Pediatric Infectious Disease Journal* **25** (5): 466–468. doi:10.1097/01.inf.0000217415.68892.0c. பப்மெட்:16645520. .
**சாகரிகா காட்கே** (Sagarika Ghatge) ஒரு இந்திய வடிவழகியும், தேசிய அளவிலான தடகள வீரரும், நடிகையும் ஆவார். சக் தே இந்தியா என்ற பாலிவுட் திரைப்படத்தில் பிரீதி சபர்வால் என்ற பாத்திரத்தில் நடித்ததில் நன்கு அறியபடுகிறார். 2015ஆம் ஆண்டில், இவர் *பியர் பேக்டர்: கத்ரான் கே கிலாடி* என்றத் தொலைக்காட்சி நிகழ்ச்சியில் பங்கேற்று இறுதிப் போட்டியாளரானார்.

ஆரம்ப கால வாழ்க்கை
------------------

மகாராட்டிராவின் கோலாப்பூரில் விஜய்சின் காட்கே ( விஜயேந்திர காட்கே என சில சமயங்களில் அறிவிக்கப்பட்டது) என்பவருக்கும் உர்மிளா காட்கே ஆகியோருக்கு இவர் பிறந்தார். கோலாப்பூரில் இவர் எட்டு வயது வரை தங்கியிருந்தார். பின்னர் மாயோ கல்லூரி பெண்கள் பள்ளியில் சேர ராஜஸ்தானின்அஜ்மீருக்கு அஜ்மீருக்கு மாற்றப்பட்டார்.  இவர் கோலாப்பூரின் சாகு மகாராஜ் மூலம் இந்தியாவின் முன்னாள் அரச இல்லத்துடன் தொடர்புடையவர்.

சொந்த வாழ்க்கை
--------------

24 ஏப்ரல் 2017 அன்று, இவர் கிரிக்கெட் வீரர் ஜாகீர் கானுடன் தனது நிச்சயதார்த்தத்தை அறிவித்தார்.  இருவரும் நவம்பர் 2017 இல் திருமணம் செய்து கொண்டனர்.

தொழில்
------

2007ஆம் ஆண்டில், இவர் சக் தே இந்தியா என்ற இந்திப் படத்தில் ப்ரீத்தி சபர்வாலை சித்தரித்தார், இதன் காரணமாக இவர் ரீபோக் இந்தியாவின் விளம்பரத் தூதரானார்.  இவர் ஆடை வடிவமைப்புப் பத்திரிகைகளிலும், பல்வேறு அழகு நிகழ்ச்சிகளிலும் தோன்றியுள்ளார்.

இவர், 2009 ஆம் ஆண்டில் *பாக்ஸ்* என்ற படத்தில் ஊர்வசி மாத்தூராக தோன்றினார். பின்னர் காமியா என்ற வேடத்தில் *மைலி நா மைலே* ஹம் படத்தில் நடித்தார். பின்னர் 2012ஆம் ஆண்டு *ரஷ்* படத்தில் இம்ரான் ஹாஷ்மிக்கு இணையாக நடித்தார். அடுத்ததாக சதீஷ் ராஜ்வாடேயின் மராத்தி திரைப்படமான *பிரேமாச்சி கோஷ்டாவில்* அதுல் குல்கர்னியுடன் நடித்தார். இது 2013இல் வெளியானது, இது இவரது முதல் மராத்தி திரைப்படமாகும்.

2015 ஆம் ஆண்டில், இவர் *பியர் பேக்டர்: கத்ரான் கே கிலாடி* என்றத் தொலைக்காட்சி நிகழ்ச்சியில் பங்கேற்று இறுதிப் போட்டியாளரானார். இவர் தனது பஞ்சாபித் திரைப்பட தில்தாரியன் என்ற அறிமுகப் படத்தில் *ஜாஸ்ஸி* கில் என்பவருடன் நடித்தார், அதில் இவர் பாலி என்ற பாத்திரத்தைச் சித்தரித்தார்.

மேற்கோள்கள்
-----------

1. ↑  "I miss playing hockey: Sagarika Ghatge". *தி டைம்ஸ் ஆஃப் இந்தியா*. 18 August 2007.. பார்த்த நாள்: 9 February 2017.
2. ↑  "I'm determined & focused: Sagarika". *தி டைம்ஸ் ஆஃப் இந்தியா*. 27 August 2007.
3. ↑  "Sagarika Ghatge: Lesser known facts about the actress". *தி டைம்ஸ் ஆஃப் இந்தியா*. 25 April 2017.
4. ↑  "Zaheer Khan announces engagement with actress Sagarika Ghatge". *The Indian Express*.. பார்த்த நாள்: 24 April 2017.
5. ↑  "Sagarika Ghatge marries Zaheer Khan". *The Indian Express*.. பார்த்த நாள்: 23 November 2017.
6. ↑  "Sagarika Ghatge is Reebok's brand ambassador". 23 February 2012 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் சகாரிகா காட்கே

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
'வணங்காமுடி' என்பவர் ஒரு தமிழக எழுத்தாளர். திருநெல்வேலி மாவட்டம் செட்டிகுளம் (பண்ணையூர் ) எனும் ஊரில் பிறந்த இவரது இயற்பெயர் சு.ராமகிருஷ்ணன். 'ராணி' வார இதழில் இவர் தொடராக எழுதி, 'கண்ணதாசன் பதிப்பகம்' வெளியிட்டுள்ள  'கவியரசு கண்ணதாசன் கதை' எனும் இவருடைய முதல் நூல், தமிழ் வளர்ச்சித் துறையின் சார்பில்  தமிழ் வளர்ச்சிக்கான 2006-ம் ஆண்டுக்கான சிறந்த நூல்களில் 'வாழ்க்கை வரலாறு' எனும் வகைப்பாட்டில் முதல் பரிசு  பெற்றது. அப்போது முதல்வராக இருந்த கருணாநிதி பரிசு வழங்கினார்.

பெரியார், காமராஜர்,  நடிகர் சிவகுமார் வரலாறுகளையும் தொடராக இவர் எழுதி உள்ளார். இதில் காமராஜர் தொடர், அவரது உதவியாளர் வைரவன் சொல்லச் சொல்ல எழுதியது. இதை 'காமராஜ்' பட இயக்குநர் அ.பாலகிருஷ்ணன் புத்தகமாக வெளியிட்டுள்ளார். சிவகுமார் தொடர், அவருடனான நேரடி பதிவு. பவளவிழா கண்ட 'தினத்தந்தி' தன் பதிப்பகம் சார்பில் சிவகுமாரின் 75-வது பவள விழா நேரத்தில் நூலாக வெளியிட்டுள்ளது. இது 544 பக்கங்கள் கொண்டது. சிவகுமாரின் ஓவியம், நடிப்பு, மேடைப்பேச்சு சார்ந்த முப்பரிமாண வாழ்க்கை மற்றும் அப்துல் கலாம், கருணாநிதியிடம் அவர் கண்ட நேரடி பேட்டிகள்- பிரபலங்களுடனான மறக்க முடியாத அனுபவங்கள்- பெரியார், ராஜாஜி, காமராஜர், சிவாஜி கணேசன் என எண்ணற்ற அவரது உயிரோட்டமான அதிஅற்புத ஓவியங்கள்- அரிய புகைப்படங்களுடன் 'ஓவியர்-நடிகர்-பேச்சாளர் சிவகுமார்' என்ற தலைப்பில் முழு வண்ணத்தில் வெளியாகி உள்ளது. ''நான் இருவேறு நூல்களை எழுதி இருந்தாலும், என்னளவில் இதுவே முழுமையான பதிவு' ' என்று மனம் திறந்து சிவகுமாரே கூறியது இதற்கு கிடைத்த பெருமை. 

'வணங்காமுடி' என்பது கவியரசு கண்ணதாசனின் புனைபெயர்களில் ஒன்று. கண்ணதாசன் மீதான பற்று காரணமாக  அதையே தனது புனைபெயராகக் கொண்டு எழுதி வருகிறார். 

30 ஆண்டுகளுக்கும் மேலாக பத்திரிகையாளராக இருக்கிறார்.

ஆதாரம்
------
**மொரிசியசு பல்கலைக்கழகம்** (University of Mauritius) மொரிசியசில் இயங்கும் இரு பல்கலைக்கழகங்களில் ஒன்று. இங்கு வேளாண்மை, அறிவியல், சட்டம், மேலாண்மை, மானிடவியல் ஆகிய துறைகளில் பட்டப்படிப்புகளை மேற்கொள்ளலாம். இப் பல்கலைக்கழகம் தமிழில் இளங்கலைப் பட்டப்படிப்பையும் தருகிறது. இது இந்த நாட்டில் உள்ள பழைமையான பல்கலைக்கழங்களில் ஒன்று.

இரண்டாம் எலிசபெத் ராணி பல்கலைக்கழகத்தைத் திறந்து வைத்தார்.

பிரிவுகள்
---------

இது மூன்று துறைகளைக் கொண்டிருந்தது. அவை: வேளாண்மை, நிர்வாகம், தொழில் நுட்பம்.
பின்னர், மேலும் சில துறைகளை உருவாக்கினர். அவை: பொறியியல், சட்டம், அறிவியல், சமூகவியல்

சான்றுகள்
---------

1. ↑  "Table 12.16 - University of Mauritius - Enrolment and new admissions and output by course level and faculty" (PDF). Statistics Mauritius. p. 152. 5 மார்ச் 2016 அன்று மூலம் (PDF) பரணிடப்பட்டது. 29 June 2014 அன்று பார்க்கப்பட்டது.
2. ↑  "History". University of Mauritius. 25 ஜனவரி 2012 அன்று மூலம் பரணிடப்பட்டது. 23 June 2012 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மொரீசியசு பல்கலைக்கழகம்***   
என்பதின் ஊடகங்கள் உள்ளன. 

* வலைத்தளம்
**மொரவெவ பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் கொமரங்கடவெல பிரதேச செயலாளர் பிரிவும், மேற்கு எல்லையை அண்டி அனுராதபுர மாவட்டமும், கிழக்கில் குச்சவெளி, நகரமும் சூழலும் பிரதேச செயலாளர் பிரிவுகளும், தெற்கில் தம்பலகாமம் பிரதேச செயலாளர் பிரிவும் அமைந்துள்ளன. 329 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 7,946 ஆகும். பெரும்பான்மை சிங்களவர்களைக் கொண்ட இப்பிரிவில், 1,300 முசுலிம்களும், 888 இலங்கைத் தமிழரும், 5,750 சிங்களவரும், 3 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிகக்குறைந்த மக்கள் அடர்த்தி கொண்ட பிரதேச செயலாளர் பிரிவான இப்பிரிவின் மக்கள் அடர்த்தி சதுர கிலோமீட்டருக்கு 24 பேர் மட்டுமே.


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கடிகைமுத்துப் புலவர் தனிப்பாடல்கள்** |

**முன்முடுகு வெண்பா** என்பது பிற்கால யாப்பு முறைகளில் ஒன்று. இதனைக் கடிகைமுத்துப் புலவர் பாடல்களில் காணலாம். கடிகைமுத்துப் புலவர் பாடல்களில் ஆறு பாடல்கள் மட்டும் முன்முடுகு வெண்பா என்னும் தலைப்பிட்டு அதன் கீழ்த் தரப்பட்டுப் பதிப்பிக்கப்பட்டுள்ளன.  இந்தப் பாடல்கள் வெண்பாவுக்கு உரிய வெண்டளை தட்டுப்பட்டுச் செப்பலோசை குன்றியனவாக அமைந்துள்ளன. செப்பலோசை குன்றி முடுகிசை கொண்டு வெண்பாவைப் போல அமைந்த பாடல்களை முடுகு வெண்பா எனப் பெயரிட்டு வழங்கியுள்ளனர்.

எடுத்துக்காட்டு
---------------

கன்னிமுக நன்னிலவு கன்னலித ழின்னிலவு  

பன்னுநகை வன்னமுலை பன்னிருகை - மன்னவநின்  

மின்னயிலை யன்னவிழி மின்னலிடை பின்னுசடை  

அன்னநடை யின்னவறி வாய். 

 
இந்த வெண்பா செப்பலோசை குன்றாமல் வெண்பாவின் முன்பகுதியும் பின்பகுதியும் முடுகி வந்துள்ளன.

முடுகிசை
--------

**கன்னி**முக **நன்னி**லவு **கன்ன**லித **ழின்னி**லவு  

**பன்னு**நகை **வன்ன**முலை **பன்னி**ருகை - **மன்ன**வநின்  

**மின்ன**யிலை **யன்ன**விழி **மின்ன**லிடை **பின்னு**சடை  

**அன்ன**நடை **யின்ன**வறி வாய். 

முடுகிசை என்பது நெடிலெழுத்து வராமல் முடுகி நடப்பது. இந்தப் பாடலில் தடித்த எழுத்துகளில் காட்டப்பட்டுள்ளவை முடுகு ஓசை கொண்டவை. ஏனைய பாடல்களில் முன்னிரண்டு அடிகளில் மட்டும் முடுகிசை உள்ளதையும், வெண்பாவுக்கு உரிய செப்பலோசை குன்றி வருவதையும் விக்கி மூலத்தில் உள்ள பாடல்களில் காணலாம்.

பாடலின் பொருள்
--------------

வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவனுக்குத் தன் அழகு இப்பட்டது என்று சொல்லிக்காட்டுகிறாள். இப்படிப்பட்ட என்னை நீ அடைவதற்கு என்ன தயக்கம் என்பது உட்பொருள். என் நெற்றி நல்ல நிலாவின் கன்னிமுகமாக, இளநிலா முகமாக, பிறைநிலா முகமாக இருப்பதைப் பார். என் இதழ் கன்னல் (கரும்பு) நிலவாக இருப்பதைப் பார். நான் பன்னுகின்ற புன்னகையைப் பார். அழகிய வன்னம் கொண்டு என் முலையைப் பார். நீ பன்னிரண்டு கைகளை உடைய முருக மன்னவனாகவே இருக்கிறாயே. உன் கையில் மின்னும் அயில் (வேல்) இருக்கிறது என்கிறாயா? அந்த வேல் போன்ற கண் என்னிடம் இருக்கிறதே. மின்னல் போல் ஒசியும் இடை இருக்கிறதே. பின்னிய சடை இருக்கிறதே. அன்னம் போன்ற நடை இருக்கிறதே. இன்ன பல என்னிடம் இருப்பதை நீ அறிவாயே. – என்கிறாள்.

அடிக்குறிப்பு
-------------

1. ↑  தனிப்பாடல் திரட்டு கடிகைமுத்துப் புலவர் தனிப்பாடல்கள், பக்கம் 159 முதல் 196, பாடல் எண் 191 முதல் 196
2. ↑  வெண்பா எண் 132
**கோதர்தாஸ் காளிதாஸ் ஷா** (ஆங்கிலம்:Kodardas Kalidas Shah) **கே. கே. ஷா** எனஅறியப்படும் இவர் ஒரு இந்திய அரசியல்வாதி , விடுதலைப்போராட்டவீரர் , வழக்கறிஞர் , மும்பை சட்டப் பேரவை உறுப்பினராகவும், நாடாளுமன்ற உறுப்பினராகவும் மற்றும் தமிழக ஆளுநராகவும் இருந்தவர். இவர் கலைஞர் மு.கருணாநிதியின் நெருங்கிய நண்பர் ஆவார்.

வாழ்க்கை சுருக்கம்
------------------

மராட்டிய மாநிலம் கொலாபா மாவட்டம் காரிகான் என்ற இடத்தில் 15.10.1908ல் பிறந்தார்.
புனே மற்றும் குசராத் கல்லூரியில் சட்டம் பயின்றார். மும்பை உயர்நிலைப்பள்ளியில் ஆசிரியராக பணிபுரிந்தார். புகழ்வாய்ந்த வழக்குகளான செம்பூர் கொலை வழக்கு, நஜினா மஸ்ஜித் கலக வழக்கு அகியவற்றை எடுத்து நடத்தினார்.

அரசியல் பங்களிப்பு
------------------

தேசிய விடுதலை இயக்கத்தில் பங்குகொண்டு 1932 மற்றும் 1942 ல் சிறை சென்றார். பம்பாய் மாநில காங்கிரஸ் கமிட்டியின் பொதுச்செயலாளர் மற்றும் தலைவராகவும், 
1962-63 ல் அகில இந்திய காங்கிரஸ் கமிட்டியின் பொதுச்செயலாளராகவும் இருந்தார்.

1952ல் மும்பை சட்டப் பேரவை உறுப்பினராகவும் 1960 மற்றும் 1966 ல் நாடாளுமன்ற உறுப்பினராகவும் இருந்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2009-02-05 அன்று மூலம் பரணிடப்பட்டது. 2012-04-04 அன்று பார்க்கப்பட்டது.

இவற்றையும் காண்க
----------------

* தமிழக ஆளுநர்களின் பட்டியல்

| * பா
* உ
* தொ
தமிழ்நாடு ஆளுநர்கள் |
| --- |
| சென்னை மாகாணம் | 
* ஆர்ச்சிபால்ட் எட்வர்ட் நை
* கிருஷ்ண குமாரசிங் பவசிங்
* ஸ்ரீ பிரகாசா
* ஏ. ஜே. ஜான்
* பகாலா வெங்கட்ட ராஜமன்னார் (தற்காலிகம்)
* விஷ்ணுராம் மேதி
* ஜெயச்சாமராஜா உடையார் பகதூர்
* பி. சந்திர ரெட்டி (தற்காலிகம்)
* ஜெயச்சாமராஜா உடையார் பகதூர்
* சர்தார் உஜ்ஜல் சிங் (தற்காலிகம்)

 |
| தமிழ்நாடு | 
* சர்தார் உஜ்ஜல் சிங்
* கே. கே. ஷா
* மோகன் லால் சுகாதியா
* பி. கோவிந்தன் நாயர்
* பிரபுதாஸ் பட்வாரி
* எம். எம். இஸ்மாயில்
* சாதிக் அலி
* சுந்தர் லால் குரானா
* பி. சி. அலெக்சாண்டர்
* சுர்ஜித் சிங் பர்னாலா
* பீஷ்ம நாராயண் சிங்
* எம். சென்னா ரெட்டி
* கிரிஷன் காந்த்
* எம். பாத்திமா பீவி
* சி. ரங்கராஜன்
* பி.எஸ். ராம்மோகன் ராவ்
* சுர்ஜித் சிங் பர்னாலா
* கொனியேட்டி ரோசையா
* சி. வித்தியாசாகர் ராவ்
* பன்வாரிலால் புரோகித்
* ஆர். என். ரவி

 |
Digital zenith camera system of University of Hannover for the observation of the plumb line and vertical deflection
**வான் உச்சி நிழற்படக் கருவி** (*Zenith camera*) என்பது புவிப்பரப்பு வானியல் (geodetic astronomy) தொலைநோக்கியாகும். பூமியின்
ஈர்ப்புப்பகுதியிலுள்ளவற்றை நில அளவை செய்ய இவ்வகைத் தொலைநோக்கிகள் பயன்படுகின்றன. வான் உச்சி நிழற்படக் கருவிகள் எங்கும் எடுத்துச் செல்ல வல்லதாகவும், வானியல் அச்சுத்தூரங்களில் (astronomical coordinates) தொலைநோக்கியை அமைக்கும் வகையில் குண்டுநூல் (plumb line) அமைப்புடனும், தொலைநோக்கியை செங்குத்து விலக்கம் (vertical deflection) அடையச் செய்யும் வகையிலும் அமைக்கப்பட்டுள்ளது.

கருவி
-----

வான் உச்சி நிழற்படக் கருவியானது 10 முதல் 20 செ.மீ விட்டமுள்ள ஒளியியல் வில்லையையும் எண்ணிம பிம்ப உணர்கருவியையும் (digital image sensor) அதாவது மின்னூட்ட பிணைப்புச் சாதனத்தையும் (Charge-coupled device) இணைக்கிறது. இவை வான் உச்சி பகுதியிலுள்ள நட்சத்திரங்களைக் காண உதவுகிறது. மின்னணு மட்டமாக்கும் கருவி (Electronic levels) தொலைநோக்கியை வான் உச்சியை நோக்கி அமைக்க உதவுகிறது.

தரவுச் செயலாக்கம் (Data processing)
-----------------------------------

மின்னூட்ட பிணைப்புச் சாதனத்தையும் பயன்படுத்தபட்ட வில்லையையும் பொறுத்து ஒரு வான் உச்சி நிழற்படக் கருவியானது 10 முதல் 100 நட்சத்திரங்களை படமெடுக்கப் பயன்படுகிறது. நட்சத்திரங்களின் அட்டவணைகளான Tycho-2 அல்லது UCAC-3 ஆகியவை நட்சத்திரங்களை இடங்காண உதவுகிறது. வான் உச்சி புள்ளியானது நட்சத்திரங்களை அடையாளங் காண உதவுகிறது.

துல்லிய அளவீடு மற்றும் பயன்கள்
------------------------------

பூமியின் ஈர்ப்புப்பகுதியிலுள்ளவற்றை நில அளவை செய்ய வான் உச்சி நிழற்படக் கருவிகள் பயன்படுகின்றன. வானியல் அச்சுத்தூரங்களில் 0.1 விகலை (seconds of arc) அளவுக்கு துல்லியமாக அளக்க இவை உதவுகிறது.

மேலும் படிக்க
-------------

* Hirt, C.; Seeber, G. *Accuracy analysis of vertical deflection data observed with the Hannover Digital Zenith Camera System TZK2-D.* Journal of Geodesy 82(6): 347-356. எஆசு:10.1007/s00190-007-0184-7. (PDF).
* Hirt. C; Bürki, B.; Somieski, A.; Seeber, G. *Modern Determination of vertical deflections using digital zenith cameras*. Journal Surveying Engineering 136(1), Feb 2010, 1-12. எஆசு:10.1061/(ASCE)SU.1943-5428.0000009.(PDF).

மேலும் பார்க்க
--------------

* பூமிவடிவம்
* வான் உச்சி தொலைநோக்கி